Pasi Matintupa sijoittui Pro-luokan neljänneksi Legendsien MM-finaalissa

Legendsien MM-taistelut käytiin Yhdysvalloissa San Franciscon tuntumassa sijatsevalla
Infineon Racewayllä. Suomesta kisoihin lähti vahva kahdeksan kuljettajan joukko mittaamaan
muun maailman vauhtia tässä luokassa. 

Pasi Matintupa lähti kisoihin kovin tavoittein, mutta jo ennen kisaa alkoivat suuret ongelmat, kun
neljä suomalaisautoa sisältävä kontti oli juuttunut tulliin joidenkin paperisotkujen vuoksi.
Samassa kontissa Pasin auton lisäksi olivat myös Petri Ylisen, Rory Penttisen sekä Ossi 
Kumpulan autot.
Perjaintaina ajettuihin aika-ajoihin ja alkueriinkään ei vielä autoja saatu paikalle, vaikka 
alajärveläislähtöinen, mutta jo vuosia San Franciscossa asunut Jarmo Yli-Sikkilä tekikin hartia-
voimin töitä kontin kisapaikalle saamisen eteen. Lopulta iltapäivällä kontti saapui radalle ja 
Suomalaisjoukko pääsi vielä testaamaan muutaman erän radalla.

Pasin osalta myös testeissä epäonni jatkui, sillä jo muutaman kierroksen ajon jälkeen moottorista
alkoi vuotaa öljyä ja ajo oli keskeytettävä. Onneksi kyseessä oli vain pikkuvika, jonka Seppo Matintupa ja Jarno Hokkanen korjasivat nopeasti. Harjoitukset kuitenkin ehtivät loppua auton korjauksen aikana, joten rataan tutustuminen jäi todella vähäiseksi.

Lauantaina ajettuun finaaliin lähtivät neljä Suomalaista koko joukon hänniltä matkaan, mutta
sadekeli paransi huomattavasti mahdollisuuksia nousta kärkikahinoihin mukaan.
Jo kahden kierroksen jälkeen Pasi Matintupa oli noussut aivan kärjen tuntumaan kolmanneksi
eli ohittanut edeltään 13 autoa. Tämän jälkeen radalla sattui kolarointeja, jonka vuoksi turva-auto jouduttiin ottamaan radalle keräämään porukan kasaan ja valmistautumaan uuteen lähtöön.
Lähtöön järjestäydyttäessä tuli tuomari Pasin ja Rory Penttisen luokse ja määräsi heidät jälleen vimeisiin ruutuihin, syynä keltaisen lipun vaikutusalueella ohittaminen. 

Täältä nousu kohti kärkeä alkoi entistä hurjempana ja taas muutaman kierroksen jälkeen olivat 
Pasi Matintupa ja Rory Penttinen nousseet kärjen tuntumaan. Nyt edessä ajoivat enään
Petri Lappalainen ja pari jenkkikuskia. Rory Penttinen onnistui ohittamaan Pasi Matintuvan
ja Petri Lappalaisen, eikä Pasi onnistunut pääsemään samasta raosta Lappalaisen ohitse
vaan hän jäi Lappalaisen taakse kyttäämään ohituspaikkaa. Matintuvan juuttuessa Lappalaisen 
taakse onnistui Penttisen ohittaa vielä jenkkikuljettajat ja tehdä hieman eroa heihin.
Viimeisellä kierroksella Myös Matintupa pääsi Lappalaisen ohitse, mutta ero edelläajaviin
oli kasvanut liian suureksi ja matkaa maaliin oli enään puoli kierrosta, joten reiluun voittoon
ajoi Rory Penttinen toinen oli Scott Sheldon (Las Vegas) kolmas Bobby Pugh (Oklahoma) ja
neljäs Pasi Matintupa. Suomalaisten vahvaa panosta täydensi Petri Lappalainen sijoittumalla
viidenneksi ja Petri Ylinen Kuudennella sijalla. 

Erityisen suuren kiitoksen kilpailun onnistumisesta ja Maailmanmestaruuden sekä 
muiden hyvien sijoitusten saavuttamisesta ansaitsee Jarmo Yli-Sikkilä, sillä ilman hänen apuaan ei autot sisältänyttä konttia olisi saatu varikolle vielä finaalipäiväksikään.